S-21/2021

Mál þetta sem dómtekið var 13. apríl sl. höfðaði Lögreglustjórinn á höfuðborgarsvæðinu með ákæru 29. desember 2020 á hendur ákærða M-kk-þgf S-kk-þgf J-kk-þgf, kt. [...], [...], Kópavogi :

„ fyrir:

I.

Umferðarlagabrot með því að hafa, föstudaginn 14. febrúar 2020, ekið bifreiðinni [...] sviptur ökurétti og óhæfur til að stjórna henni örugglega vegna áhrifa ávana- og fíkniefna og slævandi lyfja (í blóði mældist kókaín 270 ng/ml, tetrahýdrókannabínól 0,9 ng/ml, alprazólam 27 ng/ml, klónazepam 22 ng/ml, O- desmetýltramadól 85 ng/ml, oxýkódon 220 ng/ml og tramadól 680 ng/ml) um Lækjargötu við Suðurgötu í Hafnarfirði, þar sem lögregla stöðvaði aksturinn.

Telst þessi háttsemi varða við 1., sbr. 2. mgr. 48. gr.,1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

II.

Umferðarlagabrot með því að hafa, fimmtudaginn 11. júní 2020, ekið [...]sviptur ökurétti um Strandgötu við Hvaleyrarbraut í Hafnarfirði, þar sem lögregla stöðvaði aksturinn.

Telst háttsemi þessi varða við 1. mgr. 58. gr., sbr. 1. mgr. 95. gr. umferðarlaga nr. 77/2019.

III.

Umferðar- og fíkniefnalagabrot með því að hafa, miðvikudaginn 1. júlí 2020, ekið bifreiðinni [...] sviptur ökurétti og óhæfur til að stjórna henni örugglega vegna áhrifa ávana- og fíkniefna og slævandi lyfja (í blóði mældist tetrahýdrókannabínól 5,3 ng/ml, klónazepam 9,0 ng/ml, oxýkódon 45 ng/ml) um Suðurlandsveg í Reykjavík, þar sem lögregla stöðvaði aksturinn vestan við Hólmsá, og haft í vörslum sínum 33,48 gaf maríhúana sem ákærði framvísaði til lögreglu.

Telst þessi háttsemi varða við 1., sbr. 2. mgr. 48. gr., 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019 og Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 101. gr. umferðarlaga nr. 77/2019.

Þá er krafist upptöku á framangreindum 33,48 gaf maríhúana sem hald var lagt á samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, með síðari breytingum.“

Í þinghaldi 13. apríl 2021 var mál S- 676/2021 sameinað máli þessu sbr. 1. mgr. 169. gr. laga um meðferð sakamála nr. 88/2008. Málið er höfðað af Lögreglustjóranum á höfuðborgarsvæðinu með ákæru 18. mars 2021 á hendur ákærða:

„fyrir fíkniefnalagabrot með því að hafa, fimmtudaginn 22. ágúst 2019, að [...] í Kópavogi, haft í vörslum sínum í sölu- og dreifingarskyni samtals 39 kannabisplöntur og hafa um nokkurt skeið fram til þess dags ræktað greindar plöntur. Við leit lögreglu í húsnæðinu á ofangreindum degi voru fíkniefnin haldlögð ásamt ræktunarbúnaði og öðrum munum í tengslum við framleiðsluna.

Telst þessi háttsemi varða við 2. gr., sbr. 4., 5. og 6. gr. laga um ávana- og fíkniefni nr. 65/1974 og 2. gr. sbr., 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, með síðari breytingum.

Þess er krafist að ákærði verði dæmdur til refsingar og til greiðslu alls sakarkostnaðar.

Þá er krafist upptöku á framangreindum 39 kannabisplöntum, straumbreyti, lampa, síu, gróðurtjaldi, viftu, tímarofa, þurrkara, rafmagnstöflu og þvottavél, sbr. munaskrá nr. 139889, allt samkvæmt 6. og 7. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, með síðari breytingum.“

Kröfur ákærða í málinu eru þær að honum verði gerð sú vægasta refsing sem lög leyfa. Þá krefst verjandi ákærða hæfilegrar þóknunar sér til handa vegna verjandastarfans.

Farið var með mál þetta samkvæmt 164. gr. laga nr. 88/2008 um meðferð sakamála. Ákærði hefur játað sakargiftir og var málið tekið til dóms án frekari sönnunarfærslu eftir að sækjanda og verjanda ákærða hafði verið gefinn kostur á að tjá sig um lagaatriði máls og ákvörðun viðurlaga.

Sannað er með skýlausri játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í júní árið [...] og hefur samkvæmt framlögðu sakarvottorði fjórum sinnum áður brotið af sér. Ákærði hefur tvisvar áður sætt refsingu fyrir að aka ökutæki undir áhrifum ávana- og fíkniefna eða áfengis. Ákærði hefur hins vegar ekki áður sætt refsingu fyrir sviptingarakstur. Þá hefur ákærði nokkrum sinnum sætt refsingu fyrir vörslu fíkniefna en þau brot hafa ekki ítrekunaráhrif sbr. 8. mgr. 5. gr. laga um ávana- og fíkniefni nr. 65/1974. Með hliðsjón af atvikum máls og með vísan til 77. gr. almennra hegningarlaga nr. 19/1940 þykir refsing ákærða hæfilega ákveðin fangelsi í 5 mánuði en fresta skal fullnustu refsingar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. almennra hegningarlaga nr. 19/1940, sbr.4. gr. laga nr. 22/1955.

Samkvæmt úrslitum málsins, sbr. 1. mgr. 235. gr. laga nr. 88/2008 um meðferð sakamála, verður ákærða gert að greiða allan sakarkostnað. Ákærði dæmist því til að greiða útlagðan kostnað vegna rannsókna á lífsýnum og greiningu á kannabisplöntum, samtals 5 91.339 krónur. Ákærði greiði einnig þóknun skipaðs verjanda síns í málinu, G-kk-ef S-x-x R-kk-ef lögmanns, sem hæfilega þykir ákveðin með þeim hætti sem í dómsorði greinir.

Á grundvelli 6- 7. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001 verður ákærða gert að sæta upptöku á 39 kannabisplöntum, 33,48 gaf maríhúana, straumbreyti, lampa, síu, gróðurtjaldi, viftu, tímarofa, þurrkara, rafmagnstöflu og þvottavél sem lögregla lagði hald á við rannsókn málanna.

Með vísan til framangreinds þykir, í samræmi við kröfugerð ákæruvalds og með vísan til 99. og 101. gr. umferðarlaga nr. 77/2019, rétt að svipta ákærða ökurétti ævilangt frá birtingu dóms þessa að telja.

Ó-kk-nf E-kk-nf J-kk-nf aðstoðarmaður dómara kveður upp dóm þennan.

Dómsorð:

Ákærði, M-kk-nf S-kk-nf J-kk-nf, sæti fangelsi í 5 mánuði, en fresta skal fullnustu þeirrar refsingar og skal hún niður falla að liðnum tveimur árum frá uppkvaðningu dóms þessa, haldi ákærði almennt skilorð 57. gr. almennra hegningarlaga nr. 19/1940.

Ákærði er sviptur ökurétti ævilangt frá birtingu dóms þessa að telja.

Ákærði sæti upptöku á 39 kannabisplöntum, 33,48 gaf maríhúana, straumbreyti, lampa, síu, gróðurtjaldi, viftu, tímarofa, þurrkara, rafmagnstöflu og þvottavél Ákærði greiði 803.379 krónur í sakarkostnað, þ. m. t. þóknun skipaðs verjanda hans, G-kk-ef S-x-x R-kk-ef lögmanns, sem þykir hæfilega ákveðin 212.040 krónur að virðisaukaskatti meðtöldum.

Ó-kk-nf E-kk-nf J-kk-nf